Zsombó Nagyközség Önkormányzat Képviselő-testülete

6792 Zsombó, Alkotmány u.3.

**Szakmai beszámoló**

**a József Attila Közösségi Ház és Könyvtár**

**2022. évi működéséről**

**KÉSZÍTETTE:**

Ferenczi Ildikó

igazgató

2023. március 21.

**1. Az intézmény épületi, tárgyi és működési feltételei**

**Épületi adottságok**:

A József Attila Közösségi Ház és Könyvtár Zsombó Nagyközség közművelődési feladatait látja el.

Az intézmény helyiségstruktúrája megfelel a 20/2018.(VII. 9.) EMMI rendeletben meghatározott feltételeknek.

A József Attila Művelődési Házat 1968-ban építette fel a község. 1982-ben megalakult az Általános Művelődési Központ, Zsombó. Ebben az intézményben összevonták az általános iskolát, az iskolai napközi otthont, a napköziotthonos óvodát, a József Attila Művelődési Házat és a Községi Könyvtárat. 1990. december 1-jén a József Attila Művelődési Ház és a Községi Könyvtár kivált az ÁMK-ból, azóta is független intézményként működnek, fenntartójuk a Polgármesteri Hivatal.

A József Attila Közösségi Ház és Könyvtár 2012-ben felújításon esett át. Megtörtént az akadálymentesítés, nyílászárócsere, fűtés korszerűsítés. 2020-ban került sor a közösségi ház közel 30 éves asztalainak, székeinek teljes cseréjére, a tetőszerkezet felújítására, a nagyterem padozatának – parketta, PVC - felújítására és cseréjére, valamint egy teljesen új mobil hangrendszer beszerzésére is sor került: ElectroVoice hangfalak, Behringer keverő, Seinheiser mikrofonok.

A Közösségi Ház, Zsombó nagyközség közművelődési feladatait látja el a hagyományápolás és a kulturális élet érdekében. Az intézmény fő tevékenysége a település környezeti, szellemi, művészeti értékeinek és hagyományainak feltárása, megismertetése, a helyi művelődési szokások gondozása, gazdagítása, különféle rendezvények szervezése, az olvasási igények kielégítése, az információhoz való hozzájutás lehetővé tétele.

Emellett teret biztosítunk képző- és iparművészeti tárlatoknak, rendhagyó óráknak, irodalmi és ismeretterjesztő előadásoknak, valamint lehetőséget biztosítunk a civil szervezetek működésének, az együttműködéseknek.

Célunk, Zsombó lakossága számára elérhető kulturális és közművelődési szolgáltatások biztosítása. A település környezeti, szellemi, művészeti értékeinek, hagyományainak megőrzése, megismertetése, a helyi művelődési szokások gondozása, a sajátos helyi kultúra gazdagítása a feladatunk. Az ifjúság kulturális életének fejlesztése, művelődési kezdeményezéseinek segítése, a felnőtt és az időskorú népesség közművelődési lehetőségeinek, közösségi életének támogatása.

Kötelezettségünk és elhivatottságunk, hogy:

* elérhető kulturális és közművelődési szolgáltatásokat biztosítsunk,
* mindenki számára lehetőséget nyújtsunk a közéletben, a közművelődésben való részvételhez,
* a lakosság megismerkedhessen a település történetével, hagyományaival,
* mindenki részt vehessen a település közösségi életében,
* a közművelődési alapszolgáltatások mellett, egyéb tevékenységeknek is teret

 biztosítsunk,

* önszerveződő közösségekkel való kapcsolattartás és ezek támogatása,
* jeles napok, évfordulók megünneplése.

Természetesen ezeken túl az intézményünk tevékenysége szélesebb körű, összetettebb.

Folyamatosan helyet biztosítunk a helyi amatőr művészek számára a nyilvánossághoz, mind egyéni, mind csoportos kiállítások keretein belül.

Fontos feladatunk a gyermek és ifjúsági korosztály szabadidejének hasznos eltöltéséhez közösségi tér biztosítása.

Elengedhetetlen az oktatási- és helyi intézményekkel való jó kapcsolattartás, egymás rendezvényeinek támogatása mellett, ezeken való részvétel.

Kiemelt figyelmet fordítunk, hogy intézményünk részese legyen országos rendezvényeknek. Megpróbálunk minél több megyei és országos szakmai programon részt venni. Kihasználjuk a szakmai fórumok, konferenciák, díjtalan továbbképzések nyújtotta lehetőségeket.

Egy kulturális intézmény működésének legfontosabb eszköze a nyilvánosság. Alapvető feladatunk a nyilvánosság tájékoztatása. Rendezvényeink népszerűsítésére plakátok, szórólapok kerülnek kihelyezésre a nagyközség forgalmasabb pontjain. A helyi Zsombói Hírmondó újságban is folyamatosan jelennek meg cikkek, felhívások az intézmény életével kapcsolatosan. Mára már a legnagyobb reklámfelületet honlapunk mellett-, a közösségi oldalak jelentik, melyek lehetőségét ki is használjuk.

**A József Attila Közösségi Ház és Könyvtár mellett 2 intézmény feladatellátása is hozzánk tartozik:**

**WESSELÉNYI NÉPFŐISKOLA:**

A Wesselényi iskolában működő népfőiskola tette föl a kultúra térképére Zsombót.

2022-ben negyedik évtizedét zárja, de reméljük, tovább is léphetünk még. Barátság átömlesztő népfőiskolának is mondjuk, a szervezők barátaik közül válogatnak, és barátaikhoz hívják őket, miközben egymásnak is barátai lesznek. Gondoljunk csak bele: a tudós és a tanyai ember barátkozni tud egymással huszonegyedik században is. Tudósok, professzorok, a világban is ismert kutatók jönnek előadásokat tartani. Tanyára mindig mindenből a legjobbakat szabad hoznunk, hogy a sokaság fölzárkózzon a huszonegyedik század színvonalára. Hallhattuk is mindjárt: tudósokat, tanyára? Időközben, ahogy a tóba dobott kő nyomán körkörösen terjednek a hullámok, jöttek hallgatók Forráskútról, Zákányszékről, Bordányból, Sándorfalváról, Szatymazról, Dorozsmáról és Szegedről is. Mai szóhasználattal akár kistérségi népfőiskolának is mondhatjuk magunkat.

**KIRÁLYSZÉKI ISKOLA:**

Zsombótól Forráskút határáig a műút mellett félúton áll a Királyszéki iskola klasszicista stílusú épülete, mely 1904-ben épült. 2008-ban Zsombó Község Önkormányzata visszavásárolta közösségi- és idegenforgalmi célra. 2010-ben sikerült a homlokzatot eredeti stílusban helyreállítani, az állagmegóvást biztosítani, majd 2013/2014-ben belső felújításon esett át az épület, mely során sikerült az eredeti kialakításában meghagyva, de új funkciókra alkalmassá tenni a helyiségeket.

Az épületben helyi ifjúsági központ, oktatási-, szabadidős-, turisztikai- és közösségi céllal 18 fős szálláshely- és kiszolgáló tér került kialakításra, mely alkalmassá vált ezáltal a helyi túraútvonalhoz-, valamint a „Kék túra” útvonalhoz való kapcsolódásra, a túrákon résztvevők szállásigényeinek kielégítésére, családi és egyéb közösségi rendezvények szervezésére, továbbá lehetőséget nyújt helyi- és más településről érkező gyermekek számára több napos erdei iskolai programokban való részvételre természet közelben.

A **Zsombói Hírmondó** kiadása, szerkesztése is a Közösségi Ház feladata.

2022 februártól összesen 9 szám jelent meg.

A Közösségi Házban található helyiségek:

- 250 fő befogadására alkalmas nagyterem 60 fő befogadására alkalmas színpaddal, galériával (184,45m2+80,24m2+25m2). A színházteremként is funkcionáló terem széksorai nem rögzítettek, így mindenféle típusú közösségi rendezvény lebonyolítására alkalmas. A terem berendezéséhez szükséges asztalok és székek rendelkezésre állnak. A színháztermet öltöző és raktárhelyiség (14,18m2) szolgálja ki.

- 47,97m2-es kisterem, 50 fő befogadására alkalmas kiscsoportok rendezvényei, klub foglalkozások színhelye, a nagyrendezvények esetén kisegítő helyiségként funkcionálhat.

- 53,92 m2-es ifjúsági klub, 40 fő befogadására alkalmas kiscsoportok rendezvényei, klub foglalkozások színhelye, a nagyrendezvények esetén kisegítő helyiségként funkcionálhat.

- 44,92 m2-es Mészáros Csaba terem, 40 fő befogadására alkalmas, mely kis közösségeink összejöveteleire szolgál (Sakk klub, Esztétikus gimnasztika, Baba-mama klub stb.)

- 33,40 m2-es 3. klub, 20 fő befogadására alkalmas, egyesületi megbeszélések, valamint a Bokréta Dalkör Egyesület működését szolgálja.

- 62,65 m2-es könyvtár, melyben egy főállású szakalkalmazott dolgozik.

- 14,17 m2-es iroda, melyben két főállású szakalkalmazott dolgozik.

- 7,92m2-es információs pont, melyben a fénymásolás-nyomtatás, zöldzsák osztás történik.

- 45,17m2 **előtér**

- 48,61m2 **folyosó**

- 82,76m2 **hátsó folyosó**
- 9,59m2 **ruhatár**

- 27m2 **karzat**

- 8,48m2 **férfi mosdó**

- 8,49m2 **női mosdó**

- 4,77m2 **akadálymentes mosdó**

- 10,83m2 **konyha**

- 11,01m2 **büfé**

**Intézményi szolgáltatások:**

Az intézmény a kulturális tevékenységeken túl, az alábbi szolgáltatásokat nyújtja:

- **terembérleti lehetőség**: vásárok, táncos csoportok, gyűlések, fórumok, családi rendezvények, stb.

- **irodai szolgáltatások**: nyomtatás, fénymásolás, faxolás, scannelés, Internet hozzáférés.

**Az intézményben működő ügyfélszolgálatok:**

* havi rendszerességgel Kormányablak busz (KAB-busz), a Csongrád-Csanád Megyei Kormányhivatal Mórahalmi Járási Hivatalának **Kormányablakos ügysegéd**je nyújt segítséget a hivatalos ügyek intézésében,
* havi rendszerességgel a **Négyforrás Nonprofit Kft**. –hulladékszállítással kapcsolatos ügyintézése,
* **FBH-NP Nonprofit Kft,** zöldhulladék szállítás, zöldzsák osztás

**2022 márciusától a közösségi ház munkatársai segítő szolgáltatásként önként vállalták, hogy a lakosok részére nyitvatartási időben a zöldzsákot kiadják. Így minden munkanapon rugalmasan biztosítjuk a zsákok átvételének lehetőségét.**

Az átadásról hetente jelentést adunk az FBH-NP Nonprofit Kft. munkatársai felé.

Minden esetben lehetőséget biztosítunk a vöröskereszt rendezvényeinek, **pl. véradás**nak, e**gészségügyi szűrővizsgálat**oknak (szemvizsgálat, hallásvizsgálat).

A közművelődési intézmény felszereltsége

A József Attila Közösségi Ház és Könyvtár felszereltsége megfelel a 20/2018. (VII. 9.) EMMI rendelet előírásainak.

Pályázatoknak köszönhetően folyamatosan bővítjük eszközparkunkat, felszereltségünket:

2022-ben, nyertes pályázatból az informatikai eszközök beszerzése történt:

|  |
| --- |
|  |
| 1 db laptop |
| 2 db monitor |
| PC konfiguráció |
| NAS adattároló |
| operációs rendszer |
| irodai szoftver |

**2022. évben megvalósult programok**

**2022. JANUÁR**

2022.01.13 **Véradás**

2022.01.28. **A Magyar Kultúra Napja**

A Himnusz születésének alkalmából a magyar kultúra napját ünnepeltük. A rendezvényen Gyuris Zsolt polgármester és Ferenczi Ildikó, a közösségi ház új vezetője köszöntötte a megjelenteket. Petőfi Sándor: Szülőföldemen című versének ünnepi hangulatát közvetítették Zsombó Nagyközség képviselőtestületének tagjai. Szalma Imréné Petőfi Sándor: Puszta, télen című versével mutatkozott be. Gyuris Enikő – a SZIKAI egykori diákja, széki keservest, Petőfi Sándor: Te vagy, te vagy barna kislány / átdolgozott, népzenésített formátumát énekelte. A Bokréta Dalkör két dalcsokrot adott elő, majd a zsombói intézmények vezetői és dolgozói közösen szavalták el Wass Albert: Üzenet haza című versét. Végül, hogy a szereplésből mindenki részesüljön, a megjelentek a kivetítőről olvasva, együtt elszavalták Aranyosi Ervin: A Magyar Kultúra Napjára című versét.

**2022. február**

2022.02.10. **„*Tekeredik a kígyó, rétes akar lenni*…”** Rétes készítés és sütés Gyurisné Marikával

Gyurisné Marika – és segítő csapata - lelkesen, vidáman, teljes szívből adta át tapasztalatát annak tudatában, hogy hagyományainkat kizárólag akkor tudjuk éltetni, ha van kinek átadni. Marika díjnyertes rétesei után kapott emléktárgyak és díjak is kiállításra kerültek a Közösségi Házban.

2022.02.14. ***„Életem NAGY szerelme”* című francia filmvígjáték vetítése** a házasság hete alkalmából

2022.02.16. **Hangfürdő** (hangkeltők: Jenei Kornél, Páli Tibor)

2022.02.18. ***Lángolj kisze, vidd a telet!*** **Télűző hagyományőrző mulatság Zsombón**

A zsombóiak mindent megtettek annak érdekében, hogy végleg elűzzék a hosszú, hideg telet Hagyományőrzők vezetéséve., A Közösségi Háztól jó nagy ricsajjal indult a felvonulás a KOSAVA zenekar kíséretében. Ifjú legények talicskában tolták utolsó útjára „Égetnivaló Kiszét”.

A felvonulást követően papírlapocskákra írt égetnivaló bajságokkal tűzdeltük meg „Kiszét”, ezt követően kicsik és nagyok vidáman tették máglyára a banyát, akinek füstjével együtt reméljük, a dermesztő hideg is elillant, legalábbis jövő télig!

A farsangi fánkokat és csörögefánkokat a Zsombói Szépkorúak Egyesület tagjai sütötték.

A Zsombói Bóbita Bölcsőde dolgozói finom meleg teát főztek, a Család- és Gyermekjóléti Szolgálat munkatársai forralt bort készítettek. Jelmezbe öltözve kínálták a vendégeket.

A Polgármesteri Hivatal dolgozói és a Zsombói Polgárőr Egyesület tagjai is aktívan közreműködtek a sikeres megvalósításban.

**2022. MÁRCIUS**

2022.03.11. **Március 15-i ünnepség** – Mihálffy Béla ünnepi beszédet mondott. Műsort adtak a Szent Imre Katolikus Általános Iskola és Alapfokú Művészeti Iskola diákjai. Az ünnepséget követően fáklyás felvonulás következett a Mária térre, ahol elhelyeztük a zsombói közintézmények közös koszorúját.

2022.03.16. ***„Álom a világ körül*”** **Mészáros Erzsébet festménykiállítása**

A kiállítás március 16-31. volt megtekinthető a közösségi ház nagytermében.

2022.03.20**. XXII. Sziki kerékpáros teljesítménytúra:** Zsombó 2022-ben is egy pontja volt a rendezvénynek. A túra a kiskundorozsmai Petőfi Sándor Művelődési Házból indul, egészen Zsombóig. A túra teljesíthető volt gyalogosan, vagy kerékpárral. Választható távok kerékpárral 7,5 km, 15 km vagy 26 km vagy gyalogosan 8 km, 17 km vagy 30 km. A közösségi házban a rendezvény részvevőit kemencében sült kaláccsal fogadtuk.

2022.03.22. A **Víz világnapja** rendezvénynek helyet biztosítottunk.

2022.03.28. **Hangfürdő** (hangkeltők: Jenei Kornél, Páli Tibor)

2022.03.30. **Urbán Verbunk: *Rózsa Story* című színházi előadás** (táncjáték)

Az új magyar táncstílust képviselő Urban Verbunk Magyarország legújabb hivatásos tánctársulata. Vérpezsdítő ritmusok, 16 hengeres dinamika és határtalan lendület fémjelzi a társulat előadásait. A 4 karakteres férfi és 1 szenvedélyes nő egyedülálló ősereje és erőbedobása tette egyedivé és magával ragadóvá Rózsa Sándor történetét.

Az előadás a Déryné Program hozzájárulásával valósult meg.

**2022. ÁPRILIS**

2022.04.01. Helyet biztosítottunk a **Földrajz éjszakája** rendezvénynek

2022.04.01. ***„II. Tekeredik a rétes…”*** Rétes készítés és sütés Gyurisné Marikával

Közösségi igényekre alapozva tekeredett ismét a híres zsombói rétes.

Gyurisné Marika – és segítő csapata adta át tapasztalatát annak tudatában, hogy hagyományainkat kizárólag akkor tudjuk éltetni, ha van kinek átadni.

2022.04.06. **Véradás**

2022.04.11. Költészet napja alkalmából színházi előadást szerveztünk, de az előadók betegsége miatt májusban lett megtartva

2022.04.11. **Gál Mihály festőművész grafikáinak kiállítása** a költészet napja alkalmából

2022.04.21. **Csomák Lászlóné „Cserzsi” textilszobrász kiállítása**

A tárlat 2022. április 21 - május 13-ig volt megtekinthető. Közreműködött: Vörös Sándor (citera és klarinét)

2022.04.23. **XVII. Nemzetközi dalostalálkozó**

A Bokréta Dalkör a XVII. Dalostalálkozó által színesítette intézményünk kulturális életét, hozzájárulva hagyományaink és értékeink őrzéséhez. A rendezvényen hazai és határon túli népzenei csoportok mutatták be zenei műsorukat.

**2022. MÁJUS**

2022.05.07. **A Wesselényi Népfőiskola 40. évfordulója és évzáró ünnepsége**

40 éves lett az ország legrégebb óta folyamatosan működő népfőiskolája, a zsombói Wesselényi Népfőiskola. Az ünnepségen Sipos Mihály rektor emlékeztetett, a népfőiskola létrehozásában, működésében és irányításában is nagy szerepet vállalt Horváth Dezsőre, aki 2022 évben hunyt el, és akinek köszönhetően a Wesselényi Népfőiskolával Zsombó felkerült a kultúra térképére.

Az ünneplőket Mihálffy Béla országgyűlési képviselő köszöntötte. Az ünnepi műsoron közreműködtek: JAKH gyermek néptáncosai, Szalma Imréné, a Bokréta Dalkör és a Szent Imre Katolikus Általános Iskola és Alapfokú Művészeti Iskola diákjai.

2022.05.15. **Rák Zoltán Társulat: „*Arany-metszés”* című színházi előadás**

A Déryné Program hozzájárulásával valósult meg.
2022.05.21. **Nagyközségi Gyermeknap**

A helyi intézmények és civil szervezetek összefogásával színes programokat kínáltunk a résztvevőknek, mely igazán sikeres közösségépítő rendezvénnyé vált.

Programok:

- Oroszlánszív Lovagrend Egyesület: Középkori tábor és történelmi bemutató

- Kézműves foglalkozások

- Lovaskocsikázás

- Hétmérföldes együttes zenés műsora

- Ügyességi és sportjátékok

- Ugrálóvár

- Bubi party

- Arcfestés, csillámtetkó

- Lufihajtogatás

- Rendőrautó bemutató

**2022. JÚNIUS**

2022.06.24-25**. Zsombói falunapok** Péter - Páli aratóünnep és Veterán jármű találkozó

Helyi intézmények, civil szervezetek és önkéntesek részvételével több generációs programot valósítottunk meg.

Programok:

- Disco: dj LARSEN

- Véradás

- Zenés ébresztő a KOSAVA zenekarral

- Pörkölt főzőverseny

- Esztétikus gimnasztika bemutató

- Helyi csoportok / közösségek műsora

- Oldalkocsis bemutató, jármű szépségverseny

- Lassabb járművek felvonulása

- Gyermekműsor: Csinadratta együttes Detti muzsikussal

- A SZEGED Linedance Klub Country-táncbemutatója

- Ügyességi játékok

- Oláh Gergő koncert

- Oldalkocsis bemutató

- Autók, motorok felvonulása

- Lovas fogatokkal vonulás az aratás helyszínére

- Aratás, cséplés bemutató

- Aratók tánca, néptánc bemutató

- Helyi kitüntetések, díjak átadása

- Radics Sándor Guinness rekorder, Európa Unió Nagydíjas cimbalomművész

- Urbán Edina és az Urban Legends együttes fellépése

- Utcabál a BULIGÁNOK együttessel

- Ugrálóvár, csúszda

- Mesekert interaktív foglalkoztató

- Kosaras körhinta

- Népi játékok

- Kézműves foglalkozások

- Rodeó bika

- Helyi termelők- és kézművesek vására

**2022. JÚLIUS**

2022.07.19. **Buszos kirándulás Kápolnásnyékre** a *Közösségépítő Kultúránk* rendezvénysorozat keretében (Nemzeti Művelődési Intézet támogatásával)

A Nemzeti Művelődési Intézetnek köszönhetően, a *"Közösségépítő kultúránk Programsorozat”* keretében július 19-én Kápolnásnyékre, a Halász Gedeon Eseményközpontba, Halász-kastély és parkba utaztunk. A Hevesi Sándor Színház előadásában "*A helység kalapácsa*" című előadást tekintettük meg. A színvonalas kiállítások is bővítették tudásunkat

**2022. AUGUSZTUS**

2022.08.19. **Nemzeti ünnep** alkalmából az államalapítást, az államalapító Szent István szentté avatását, valamint az aratás végét is ünnepeltük a kihagyhatatlan kenyéráldással.

A Közösségi Ház **kemencéjében hagyományőrző kenyérsütés**re vállalkoztunk Szalma Imréné vezetésével. A dagasztás hajnali 4 órakor kezdődött Tandariné Balog Angéla munkatársunk közreműködésével. Öt órától indult a kemence felfűtése Polyák Pál és Dudás András „tűzmesterek” felügyeletével.

Az ünnepséget Gyuris Zsolt, Zsombó Nagyközség polgármesterének köszöntőjével nyitottuk, őt a **Terebes zenekar és Gyuris Enikő** csodás műsora követte.

Nemzeti ünnepünk kihagyhatatlan részeként az új búzából frissen sütött első kenyeret Olasz Attila plébános ünnepélyesen megszentelte. Szalma Imréné szavalt, majd átadta plébános úrnak a Közösségi Ház által felajánlott kenyeret. Mindenki örömére a megmaradt 9 db veknit felszeleteltük, zsírral megkentük, lilahagymával kínáltuk.

Este **szabadtéri mozi** várta az érdeklődőket. Zsombó közösségének döntése alapján az *István a király* című filmet vetítettük. A Tűzzsonglőrök is be tudták mutatni **tűz- és LED show**műsorukat. A napot, az estét a KOSAVA együttes jóvoltából vidáman zártuk.

**2022. SZEPTEMBER**

2022.09.10. **Nemzetközi Dalos találkozó**

A Bokréta Dalkör a XVIII. Dalostalálkozó által színesítette intézményünk kulturális programját, hozzájárulva hagyományaink és értékeink őrzéséhez. A rendezvényen hazai és határon túli népzene csoportok vettek részt.

2022.09.16. **Gergely Theater: *Pasik a pácban* című színházi előadás (zenés vígjáték)**

2022.09.23. **Görbe Tükör Színi Társulat: „*Maugli a dzsungel fia*” című színházi előadás**

**2022. OKTÓBER**

2022.10.10-15. **Egészséghét**:

Az egészséghét rendkívül nagy érdeklődésre tett szert, igazán sikeres volt, elérte célját. A lakosok részt vettek a szűrővizsgálatokon. Az előadások aktuális témákat dolgoztak fel, melyek bevonzották a hallgatóságot.

Programok:

- Ultrahang szűrés

- COPD vizsgálat

- Gyógymasszázs, csontkovácsolás és fejcsontkovácsolás

- Nőgyógyászati rákszűrés, ultrahang vizsgálat

- Ortopédiai vizsgálat

- Kardiológiai vizsgálat

- Urológiai vizsgálat

- Bőrgyógyászati szűrés

- Véradás

- Elsősegély (defibrillátor) oktatás

- Anyatejes világnap

- Baba-mama klub foglalkozás

- Zenebölcsi foglalkozás

- Bagó Ildikó pszichológus „*Lelki jóllét megteremtésének pszichológiai módszerei*” előadása

- Dr. Csepregi Beáta „Alternatív gyógymódok” című előadása

- Dr. Frányó Ildikó „A keringési rendszer és a BEMER kapcsolata”

- Tóth Szabó Szilvia pszichológus „A gyermekkori szorongás összetevői és az iskolai bántalmazás” című előadása

- Hangfürdő

- Esztétikus gimnasztika bemutató

- Zumba bemutató

- Aerobik bemutató

- Gut Gabi POUND FITNESS bemutató

- A zsombói félautomata defibrillátor átadási ünnepsége

- Csamangó Gábor emlékfutás, családi séta

- Balance nyújtás

A kísérő programok a zsombói Sókuckóban valósultak meg.

2022.10.25. **Vidnyánszki Attila rendezésében: Herczeg Ferenc „*Déryné ifjasszony*”** című előadás filmvásznon

Az ingyenes előadás a Déryné Program hozzájárulásával valósul meg. A vetítést követően közönségtalálkozó volt az alkotókkal.

2022.10.21. ***„Emlékezzünk ’56 hőseire”* (október 23.) ünnepi műsor**

Csatlakoztunk és helyet biztosítottunk a Szent Imre Katolikus Általános Iskola ünnepi műsorához. Beszédet mondott Gyuris Zsolt Zsombó Nagyközség polgármestere.

2022.10.28**. Zsombói TökJó Családi Nap (tökfaragás és jelmez verseny**)

Sikeres többgenerációs programunk eredménye 41 db faragott tök, csodás jelmezek, rengeteg kemencében sült kalács, tea, a közös alkotás öröme és minden, ami mosolyt csalt a résztvevők arcára. Az alkotások a Közösségi Ház előtti teret díszítették.

**2022. NOVEMBER**

2022.11.01. **II. Országos Mindenszenteki Mécsesgyújtás**

Zsombó Nagyközség csatlakozott a II. Országos Mindenszenteki Mécsesgyújtás elnevezésű programhoz. Az eseményen egy interaktív fényinstallációt készítettek a Közösségi Ház munkatársai, a halottaknapi ünnepkör temetőlátogatóinak bevonásával.

Az esemény célja, hogy az emberekben magasztos és meghitt érzéseket keltsen, és erősíteni hazánkban a kegyeleti kultúra jelenlétét.

2022.11.19. **Nagy B. Ferenc kolbász- és hurkatöltő verseny**

Pár év kihagyás után ismét megrendezttük a hagyományos novemberi kolbász- és hurkatöltő versenyt, mely Zsombó egyik legnépszerűbb rendezvénye. A csapatok a Piactéren gyülekeztek. A mesterművek a Közösségi Ház udvarában, a település kemencéjében sültek hozzáértő tűzmesterek felügyeletével. Három kategóriába nevezhettek a versenyzők. 1./ Zsombó Kolbásza (meghatározott receptúra alapján készíthető) kategóriában immár harmadik alkalommal az I. helyezést a „Dörmi” csapat nyerte meg. A vándordíjat ismét megszerezték és egyúttal örök jogosultságra tettek szert.

2022.11.19. **KOSAVA zenekar** műsora

2022.11.19. ***Varázslatos természet*** **- kisállat kiállítás**

2022.11.27. **Adventi forgatag és I. gyertyagyújtás** a Kisboldogasszony Plébánia kertjében:

- Adventi gyertyát gyújtott Mihálffy Béla országgyűlési képviselő

- Bozsó Kata és Kaszás Kristóf zenés műsora

- A Nefelejcs Katolikus Óvoda műsora

- SZIKAI műsora

- Helyi termelők- és kézművesek vására

- Szalmalabirintus

**2022. DECEMBER**

2022.12.03. **Mikulás és a hamis manók** színházi előadás - interaktív, zenés mese a Görbe Tükör Színi Társulat előadásában

2022.12.04. **Adventi forgatag és II. gyertyagyújtás** a Kisboldogasszony Plébánia kertjében:

- Adventi gyertyát gyújtott Olasz Attila r.k. plébános

- Sándorfalvi adventisták zenei előadása

- Kallai Takács Éva népzenész, népi énekes koncertje

- A Nefelejcs Katolikus Óvoda műsora

- SZIKAI műsora

- **Csillogó-villogó babajárművek felvonulása** - Országosan elsőként szerveztük meg a rendezvényt. A résztvevők feldíszített, csillogó-villogó babakocsikkal, kismotorokkal, biciklikkel vagy világítós cipőkkel tették még fényesebbé a programot.

- Helyi termelők- és kézművesek vására

- Szalmalabirintus

2022.12.04. **Idősek Karácsonya**

2022.12.11**. Adventi forgatag és III. gyertyagyújtás** a Kisboldogasszony Plébánia kertjében:

- Adventi gyertyát gyújtott Szaklóczai Miklós görögkatolikus pap

- Szent Imre Katolikus Általános Iskola és Alapfokú Művészeti Iskola hagyományos karácsonyi koncertje

- Bokréta Dalkör Egyesület műsora

- A Nefelejcs Katolikus Óvoda műsora

- A SZIKAI Betlehemes játéka

- Helyi termelők- és kézművesek vására

- Szalmalabirintus

2022.12.18. **Adventi forgatag és IV. gyertyagyújtás** a Kisboldogasszony Plébánia kertjében:

- Adventi gyertyát gyújtott Szabó Lajos Levente adventista presbiter, teológus

- Hegedűsné Kovács Zsuzsa zongoraművész műsora

- A Nefelejcs Katolikus Óvoda műsora

- SZIKAI műsora

-Varga Rudolf és Kaszás László karácsonyi duettje

- Karácsonyi járművek felvonulása

Közel 90 db csillogó-villogó karácsonyi díszbe öltöztetett jármű vonult fel Zsombó utcáin több ezer néző örömére.

- Helyi termelők- és kézművesek vására

- Szalmalabirintus

**A Királyszéki Iskola működése**

2022 évben a Királyszéki Iskola fenntartására, működtetésére és karbantartására is nagy figyelmet fordítottunk, így a bérlések száma is nagy számban növekedett.

A férőhelyek számához igazítottuk a komforthoz szükséges eszközök arányát – pl. megfelelő számú étkészlettel állunk a bérlők rendelkezésére.

Az épület udvarában a világítás fejlesztése történt meg. A pergolák világítást kaptak. Az épületben a fűtőtestek és a villanybojler javítása, valamint kisebb villanyszerelési munkálatokat hajtottunk végre.

A gazdasági és személyi változások új szolgáltatási szemlélet kialakulását körvonalazták, így 2022. október 1. napjától a 74/2022 (VIII.26) Kt. határozattal elfogadott szolgáltatási díjak kerültek bevezetésre, melynek alkalmazását szigorúan betartjuk.

Mivel a színvonalat igazítani szerettük volna az emelkedett árakhoz, decemberben elkezdődött az épület nagytermének, a folyósónak és a konyhának a festése.

Az állagmegóvásra rendkívüli figyelmet fordítunk munkatársaimmal együtt. A bérlések alkalmával minden esetben szerződést készítünk, valamint tételes átadás-átvétel történik.

**2022 évi bérlések a Királyszéki Iskolában**

 Terembérlés és szállás összesen: 43 alkalom

* ebből fizetett bérlés: 39 alkalom
* ingyenes bérlések: 4 alkalom

Bérleti díjakból befolyt összeg: 1.271.500 Ft

* hosszú távú bérlés (3 hónap): 1 alkalom (bérleti díj összege 980.000 Ft)

Bérlésekből befolyt összeg összesen: **2.251.500 Ft/év**

**A 40 éves Wesselényi Népfőiskola működése, 2021-2022 évi programja**

**2021. november**

nov. 8. Dr. Blazovich László: Az Alföld-fiumei Vasúttól a vasútvillamosig (tram-train)

nov. 15. Dr. Szalay István: Mikrobion az urológiában

nov. 22. Dr. Marjanucz László: / Kameralista udvari politika a Temesi Bánságban 1716-1778

nov. 29. Radvánszky János: Városmetamorfózis, természetvédelmi street art és környezeti nevelés

**2021. december**

dec. 13. Dr. Czakó László: A hasnyálmirigy rosszindulatú elváltozásai, a tünetek korai felismerése

dec. 20. Dr. Bereg Edit: Covid 19 gyermekgyógyászati vonatkozásai

 Dr. Mészáros András: Testen kívül életben tartott máj: a szervátültetés jövője?

dec. 27. Dr. Szalontai Csaba: Szeged születése – Megtelepedés a szegedi tájban

 a város kialakulásáig c. könyv bemutatása

 Dr. Szabad János: Gyermekkori játékaim

**2022. január**

jan. 10. Dr. Varga Erika

 Dr. Varga Gyula: Az immunrendszer szerepe. Hogyan segít a védőoltás?

jan. 17. Dr. Bodosi Mihály: Nyaki és karfájdalmak kezelése, különös figyelemmel az idegsebészeti eljárásokra

 Dr. Czigner Jenő: Szédülés időskorban

jan. 24. Dr. Dombi Józsefné dr. Kemény Erzsébet: Liszt és a szegedi nagy árvíz

jan. 31. Dr. Nagy János: Kazinczy-előadás nyelvműveléssel

**2022. február**

febr. 7. A zsombói háziorvosok előadásai

febr. 14. Dr. Erdei László: Klímaváltozás

febr. 21. Vályi Katalin: Szermonostor kőfaragványai

 Dr. Horváth Ferenc: Marostótól Szőregig film vetítése.

2022.05.07. **A Wesselényi Népfőiskola 40. évfordulója és évzáró ünnepsége**

**A közművelődési munka anyagi feltételei**

**Nyertes pályázatok:**

2022. évben több pályázati forrásokhoz jutottunk. Rendszeresen figyeltük és továbbra is figyelemmel kísérjük az adódó lehetőségeket.

1. *Zsombói Színházi Eszközfejlesztés*

Támogató: Emberi Erőforrás Támogatáskezelő

Támogatás összege: 1 000 000 Ft

Az informatikai eszközpark bővítéséhez szükséges eszközök és programok beszerzése: laptop, monitor, PC konfiguráció, NAS adattároló, operációs rendszer, irodai szoftver

1. *Kulturális bérfejleszté*s

Támogató: Emberi Erőforrás Támogatáskezelő

Támogatás összege: 2 032 373 Ft

1. *Beltéri színházi előadások Zsombón*

Támogató: Emberi Erőforrás Támogatáskezelő

Támogatás összege: 1 000 000 Ft

Megvalósult programok:

- 2022.09.16. Gergely Theater bemutatta a *„Pasik a pácban”* zenés vígjáték előadást

- 2022.09.23. Görbetükör Társulat bemutatta a „*Maugli a dzsungel fia*” színházi előadást

1. *Itthon-otthon!* – c. ismeretterjesztő rendezvények megvalósítása

Támogató: Nemzeti Kulturális Alap

Támogatás: 250 000 Ft (2022. évben még nem került felhasználásra)

1. *Déryné program támogatásával színházi előadások:*

- 2022.03.30. Urbán Verbunk: *Rózsa Story* színházi előadás

- 2022.05.15. Rák Zoltán Társulat: *Arany-metszés* című színházi előadása

- 2022.10.25. Vidnyánszki Attila rendezésében: Herczeg Ferenc *„Déryné ifjasszony”* című előadásból készített film vetítése filmvásznon

**A 2022. évi bevételeink és kiadásaink**



**Személyi állomány 2022. évben**

1. ***Ferenczi Ildikó*** – igazgató / 8 órában

Művelődésszervező – rendezvényszervező felsőfokú szakirányú képzettséggel és segédkönyvtárosi végzettséggel.

2022. január 10-től, pályáztatás útján Zsombó Nagyközség Önkormányzata 2.5 évre lehetőséget biztosított az intézmény vezetésére.

1. *Angyal Áron* – programszervező, művelődésszervező / 8 órában

Az intézmény vezetését 2021. november 1-től 2022.01.09-ig megbízással látta el.

Munkaviszonya 2022. március 16-val munkavállalói rendes felmondással megszűnt.

1. *Fóris Maja* – könyvtáros / 8 órában

Könyvtárosi posztgraduális szakképesítését 2019. február 4-én szerezte meg, mellette a művelődésszervező, kulturális menedzser alapdiplomájának megfelelően a közösségi ház programszervezője is volt. Munkaviszonya 2022. szeptember 15-től munkavállalói rendes felmondással megszűnt.

1. *Angyal Andrea* – intézményi takarító / 8 órában.

A Közösségi Ház takarítói munkakör feladatait látta el. Munkaviszonya 2022. március 31-ével, a munkavállaló kérésére közösmegegyezéssel megszűnt.

1. *Dönczi Gábor* – gondnok / 4 órában

2022. március 07-től az intézmény gondnoki és technikai feladatait látta el. Munkaviszonya, 2022. május 2-án próbaidő alatt szűnt meg.

1. *Gyurisné Vass Piroska -* intézményi takarító / 4 órában

Az intézmény takarítói feladatait 2022. április 1-től 2022. május 12-ig látta el. Munkaviszonya, a munkavállaló kérésének megfelelően május 13. napján közös megegyezéssel megszűnt.

1. ***Szekeres Elvira*** – közművelődési szakember / 8 órában

2022. április 01-től az intézmény közművelődési, szervezési feladatait látja el.

Végzettsége: nem szakirányú diploma + szakirányú felsőfokú rendezvényszervező OKJ-s szakképesítés

1. ***Tandariné Balog Angéla*** - intézményi takarító / 8 órában

2022. május 19-től az intézmény takarítói feladatát végzi, valamint a Királyszéki Iskola működtetését látja el.

1. ***Rafai Réka*** – könyvtáros / 8 órában

2022. szeptember 19-től, érettségire épülő segédkönyvtárosi végzettséggel látja el a könyvtárosi feladatokat, emellett a programszervezési munkában is részt vesz.

**A közművelődési intézmény tevékenysége:**

2022. évben közművelődési tevékenységünket, feladatellátásunkat befolyásolta *az egyes kulturális intézmények működését érintő veszélyhelyzeti szabályokról* szóló 469/2022. (XI. 21.) Kormányrendelet, az intézmény minimális nyitvatartási idejére vonatkozóan. Részleges nyitvatartással működtünk, így a fűtési időszakban csoportjaink, közösségeink stb. tevékenysége szünetelt, rendezvényeinket – a lehetőségekhez mérten - szabadtéren valósítottuk meg.

**Az intézmény rendszeres művelődési formái**

1. **Alkotó művelődési közösségek:**

Jelenleg a következő alkotó művelődési közösségek végzik tevékenységüket intézményünk keretei között:

* **Bokréta Dalkör**: hetente 1 alkalommal tartottak énekpróbát.
* Gyermek néptánccsoport: hetente 2 alkalommal tartottak táncpróbát.
* **Kreatív sütöde:** tagjai**,** rendezvényeink alkalmával nagyon szívesen sütöttek kalácsot, rétest, egyéb finomságokat a hagyományok átörökítése céljából.
1. Rendszeres művelődési formák:

A következő közösségek rendszeresen végzik tevékenységüket intézményünkben:

* Szépkorúak Egyesülete (Nyugdíjas klub): havi 2 alkalom
* Kártya – és társasjáték klub: havi 2 alkalom
* Csicsergő Zenebölcsi: kéthetente 1 alkalom
* Zumba: heti 1 alkalommal
* **Esztétikus gimnasztika:** heti 2 alkalom
* **Gut Gabi torna:** március végéig volt heti 1 alkalommal
* **Női jóga:** március végéig volt heti 1 alkalommal
* Lélekfürdő: évente 4 alkalom
* **Sakk klub:** heti 1 alkalom
* **Baba-mama klub:** kéthetente 1 alkalom
* **Aerobik:** heti 2 alkalom
* Pilates Erikával: heti 2 alkalom
* Pilates Krisztinával: heti 1 alkalom
* Balance: heti két alkalom
* Gyertyaöntés szakkör: 2022 évben munkatársaink képzésével (szakkörszervező) és vizsgájával indult, az NMI-től nyert pályázatnak köszönhetően.

2023 februárjában indítottuk a 20 alkalmas szakköri foglalkozásokat (Ferenczi Ildikó és Szekeres Elvira irányításával).

* Makramé készítés szakkör: 2022 évben munkatársaink képzésével (szakkörszervező) és vizsgájával indult, az NMI-től nyert pályázatnak köszönhetően.

2023 februárjában indítottuk a 20 alkalmas szakköri foglalkozásokat (Rafai Réka és Tandariné Balog Angéla irányításával).

* Média klub: havi 2 alkalommal, illetve rendezvényekhez igazodva
1. Művészeti kiállítások:

A 2022. évben a kiállítások összeállításában a változatosságra törekedtünk. A képzőművészeti kiállítások mellett több népművészeti kiállítást

Kiállításaink:

* A híres zsombói rétes díjainak állandó kiállítása
* Helytörténeti állandó kiállítás
* *„Álom a világ körül*” Mészáros Erzsébet festménykiállítása
* Gál Mihály festőművész grafikáinak kiállítása
* Csomák Lászlóné „Cserzsi” textilszobrász kiállítása
* *Varázslatos természet* - kisállat kiállítás
* Márfai József gyűjteményéből március 15-re kiállítás
* Földrajz éjszakája fotókiállítás
* Költészet napja kiállítás (Gál Mihály grafika kiállítása)
* Zsombói húsvét (Tojásfa)
* Márfai József gyűjteményéből, Felvidék történelme kiállítás
1. **Ismeretterjesztés:**

2022 évben az ebben a témakörben rendezett programok elsősorban a már fent említett évfordulókhoz kötődnek. Földrajzi, történelmi és művészettörténeti előadásokat tervezünk évfordulók témájához kapcsolódva is.

Helytörténeti kiállításunk egész évben látogatható. Kiscsoportjaink havi rendszerességgel ismeretterjesztő előadást tartanak. A Wesselényi Népfőiskola előadásai a helyi és környező települések lakosai között népszerűek, állandó látogatói (a hallgatók) mellett külsős érdeklődőket is fogadnak.

Nyugdíjas csoportunk rendszeresen látogat más nyugdíjas csoportokat, ismeretterjesztő kirándulásokon vesznek részt.

1. **Egyéb művelődési és szórakozásai alkalmak és műsorok**

Számos rendezvényt tartottunk, igyekeztünk a lakosok és az érdeklődők igényeit figyelembe véve szervezni és megvalósítani programjainkat. Főként a családok érdeklődési körét céloztuk meg, így több generáció látogatott el programjainkra. Sikerült a fiatalok figyelmét is felkelteni, aktivitásra bírni őket látogatóként és résztvevőként is.

* Magyar kultúra napja
* Télűző farsangi mulatság
* Március 15-i ünnepség
* Sziki túrához kapcsolódtunk
* Víz világnapja rendezvénynek helyet biztosítottunk
* Földrajz éjszakájának helyet adtunk
* Húsvéti ünnepség – és tojásfa díszítés
* Május 1.
* 40 éves Wesselényi Népfőiskola megünneplése
* Gyermek nap
* Dalos találkozó 2 alkalommal
* Falunap és Homokháti Veterán Jármű és Találkozó
* Egészség hét
* Mindenszenteki Mécsesgyújtás országos rendezvényhez kapcsolódtunk
* Október 23-i ünnepi megemlékezés.
* Anyatejes világnap ünneplése
* Kolbász- és hurkatöltő emlékverseny
* TökJó Családi Nap
* Mikulás nap
* Adventi ünnepség (4 alkalom)
* Idősek karácsonya
* Játszóházak
* Felnőtt - és gyermekszínházi előadást szerveztünk, vendég színjátszó társulatokkal.
* Filmvetítés 2 alkalommal
* Egyéb műsorok, szórakozási alkalmak

A Bokréta Dalkör Egyesület aktivitásának köszönhetően az év során számtalan alkalommal adtak műsort intézményünkben saját és vendég művészeti csoportok közreműködésével. 2 alkalommal szervezték meg a Dalostalálkozójukat, melyre Kárpát-medence több településéről is érkeztek fellépő csoportok. A Szépkorúak Egyesülete (nyugdíjas klub) nagy népszerűségnek örvend megyeszerte, sokat mennek vendégségbe és fogadnak társklubokat.

1. **Táncos rendezvények**

Az alapítványi- és a saját szervezésű bálak mellett a települési intézmények és civil szervezetek, valamint a Falunap báljai adták a táncos rendezvények nagy részét.

Rendezvényeinkhez kapcsolódóan táncházakat is szerveztünk.

1. **Politikai rendezvények**

Helyet biztosítunk Önkormányzati, lakossági fogadóóráknak és lakossági fórumoknak.

1. **Kötetlen formák, társas összejövetelek**

- Sakk kör: Vegyes korosztály számára heti rendszerességű összejövetel

- Társasjáték és Kártya klub: a nyugdíjasok számára nagyon fontos a közösséghez tartozás élménye a magány és az elzárkózottság enyhítése érdekében, a találkozók alkalmával kártyáznak, sakkoznak, kézimunkáznak.

- Munkatársi értekezlet: heti 2 alkalommal

- Digitális Jólét Program Pont: a hátrányos helyzetű lakosoknak lehetőséget nyújt digitális kompetenciák elsajátítására. A művelődési ház nyitvatartási idejében mentorunk vezetésével felzárkóztatjuk a szolgáltatást igénylőket és a rászorulókat.

eMagyarország pontunk 2003 óta működik, azóta is rendszeresen látogatják, akiknek Internetre, illetve ahhoz segítségre, valamint egyéb szolgáltatásokra van szükségük.

1. Táborok

A nyári szünet idejére tábor és táboroztatás lehetőségét kínálja intézményünk

1. **Külső szervek tevékenysége**
* Ünnepségek, közéleti események: 2 alkalom
* Családi rendezvények : 5 alkalom
* Vásárok: 17 alkalom
* Termelői vásár: 6 alkalom
* Civil szervezetek és helyi intézmények rendezvényei, gyűlései: 21 alkalom
* Oktatás, képzés: 1 alkalom
* Falugazdász fogadórája: 3 alkalom
* Pályázati tájékoztatók (napelemes stb.): 3 alkalom
* Négyforrás Nonprofit Kft. fogadóórája: 5 alkalom
* FBH-NP Nonprofit Kft: 6 alkalom
* Szűrő vizsgálatok (ortopédia, szemvizsgálat, hallásvizsgálat stb.): 7 alkalom
* Egészséghét (egészségügyi szűrések): 6 nap
* KAB busz: 6 alkalom
* Magyar Vöröskereszt /Véradás: 3 alkalom

**A helyi intézmények és civilszervezetek programjainak helyet biztosítottunk, illetve segítséget nyújtottunk:**

A Nefelejcs Katolikus Óvoda rendezvényei:
2022.05.13.,14.,16. Anyák napja

A SZIKAI rendezvényei:

2022.02.26. Iskolabál

2022.06.08. Anyák napja

2022.06.18. Iskolások ballagása

2022.06.22. Tanévzáró ünnepség

2022.08.31. Tanévnyitó

2022.09.05-06. Csapatépítő tréning

„Szivárvány” Zsombói Nagycsaládosok Egyesületének rendezvényei:

2022.10.15. Nagycsaládos Bál

2022.12.11. Idősek Karácsonya

2022.12.18. Gyermekek Karácsonya (Adventi forgatag és IV. gyertyagyújtás rendezvény alatt)

Nagycsaládos gyűlések: 6 alkalommal

Falugazdász: 3 alkalommal

Zsombói Művészetbarátok Egyesülete: 2 alkalommal

**Az intézmény nyitvatartási rendje:**

 a./ József Attila Közösségi Ház:

Az intézmény nyitvatartási rendjét a Szervezeti és Működési Szabályzat határozza meg a 20/2018.(VII.9.) EMMI rendelet 13.§ (3), (4) pontjának megfelelően.

*A nyitvatartás rendezvényektől és programoktól függően változhat. Az intézményvezető saját hatáskörében szabályozhatja az eseményekhez igazodó nyitvatartást.*

Az intézmény nyitvatartása igazodik a közösségi igényekhez és az intézményben folyó közművelődési munkához.

**Évi rendes nyitvatartás**: szeptember 01 – június 30. között

 Hétfő 15.00 – 20.00

 Kedd 08.00 – 20.00

 Szerda 08.00 – 20.00

 Csütörtök 08.00 – 20.00

 Péntek 08.00 – 16.00

 Szombat 08.00 – 16.00

 Vasárnap ZÁRVA

Nyári nyitvatartás: július 01 – augusztus 31. között

 Hétfő 08.00 – 16.00

 Kedd 08.00 – 18.00

 Szerda 08.00 – 16.00

 Csütörtök 08.00 – 16.00

 Péntek 08.00 – 16.00

 Szombat ZÁRVA (illetve rendezvényekhez igazodva)

 Vasárnap ZÁRVA (illetve rendezvényekhez igazodva)

b./ Könyvtár:

Évi rendes nyitvatartás: szeptember 01 – június 30. között

 Hétfő ZÁRVA

 Kedd 15.00-20.00

 Szerda 15.00-20.00

 Csütörtök 15.00-20.00

 Péntek 08.00-14.00

 Szombat - Vasárnap: ZÁRVA

Nyári nyitvatartás: július 01 – augusztus 31. között

 Hétfő ZÁRVA

 Kedd 10.00 – 18.00

 Szerda 08.00 – 13.00

 Csütörtök 08.00 – 13.00

 Péntek 08.00 – 13.00

 Szombat - Vasárnap: ZÁRVA

**Az intézmény részleges nyitvatartási rendje**

Zsombó Nagyközség Önkormányzata Képviselő-testületének 128/2022. (XII.15.) Kt. határozata alapján - a József Attila Közösségi Ház és Könyvtár veszélyhelyzeti szabályok szerinti nyitvatartása várhatóan a teljes fűtési időszakban 2022. november 01 – 2023. március 31-ig alkalmazva ZÁRVA tart.

Fenti időszakban napi közösségi tevékenységünket a Zsombói Bóbita Bölcsőde (6792 Zsombó, Béke utca 4.) emeleti helyiségében folytatjuk.

RÉSZLEGES NYITVATARTÁS a Közösségi Házban és a Könyvtárban, mely előre egyeztetett programok esetén alkalmanként eltérhet:

Hétfő: 16.00 – 17.00

Kedd: ZÁRVA

Szerda: 16.00 – 17.00

Csütörtök: ZÁRVA

Péntek: 08.00 – 09.00

Szombat: ZÁRVA

Vasárnap: ZÁRVA

A közművelődési intézmény kapcsolatai:

Közönségkapcsolatok:

A településeinken felmerülő érdeklődési körtől, életkorból adódó valamennyi valós, a tágan értelmezett kultúra körébe tartozó igény kielégítésére meg kell teremtenünk a formai keretet. Ez elsősorban a formálódó közösségek életében való részvétellel teremthető meg. A személyes kapcsolatépítésen keresztül a dolgunk, hogy intézményi feltételrendszerünkkel, mintaadó szellemi kapacitásunkkal segítsük a törekvések megfogalmazását, helyet biztosítsunk a közösségi kezdeményezéseknek életkori sajátosságoktól függetlenül „Menedzseljük” törekvéseiket.

**Igényfelmérés:**

* a kiscsoportok tagságán keresztül,
* a rendezvényekre látogatókkal folytatott személyes beszélgetések alapján,
* társszervezetek munkájában való részvétel során,
* statisztikai adatok alapján (látogatottság),
* a településen való jelenlét során.

A közösségi ház a településen működő több civilszervezetekkel együttműködésben áll, kapcsolatot tart, amelyek az alábbiak:

1. Bokréta Dalkör Egyesület

Cél szerinti besorolás: kulturális tevékenység

Célja: A nép és egyéb dalkincs megőrzése, dalkör szervezése, ezen keresztül kulturális tevékenység folytatása, népi kulturális örökség megóvása, ezzel kapcsolatos ismeretek valamennyi generációhoz eljuttatása, a dal társadalmi fontosságának képviselete.

2. Zsombói Szépkorúak Egyesülete

Cél szerinti besorolás: kulturális tevékenység

Célja: Társasági élet folyamatos biztosítása az egyesület tagjai vagy bármely érdeklődő számára, megőrizni a népi és helyi kulturális hagyományokat.

3. Összefogás Zsombóért Egyesület

Cél szerinti besorolás: egyéb

Célja: Zsombó község szellemi és anyagi javainak gyarapítása, lakosai életkörülményeinek javítása, településfejlesztési programok támogatása.

4. "Szivárvány" Zsombói Nagycsaládosok Egyesülete

Cél szerinti besorolás: szociális tevékenység

5. Zsombói Művészetbarátok Egyesülete

Cél szerinti besorolás: kulturális tevékenység

Célja: Összefogni a művészetek iránt érdeklődő zsombóiakat, amatőr és profi előadóknak, alkotóknak fellépési lehetőséget biztosítani. (kulturális tevékenység)

6. Fiatalok a Falu Lapjáért Egyesület

Cél szerinti besorolás: kulturális tevékenység

Célja: Az egyesület célja, hogy díjmentesen lássa el a község lakosságát helyi és közhasznú információkkal, helyet adjon a lakosok közösséget érintő észrevételeinek, a község intézményei, egyesületei tájékoztathassák az olvasókat rendezvényeikről. (kulturális tevékenység)

A közösségi ház kapcsolata a zsombói Kisboldogasszony Plébániával:

Nem csak a katolikus közösséghez kapcsolódó családoknak biztosítunk közös rendezvényeket. Együttműködésben szervezünk közös programokat.

**Együttműködési kapcsolat helyi intézményekkel és szolgáltatókkal, vállalkozásokkal:**

* Zsombó Nagyközség Önkormányzatával
* Zsombói Bóbita Bölcsődével
* Nefelejcs Katolikus Óvodával
* Szent Imre Katolikus Általános Iskola és Alapfokú Művészeti Iskolával
* Zsombói Kisboldogasszony Plébániával
* Család- és Gyermekjóléti Szolgálattal
* Tanyagondnoki Szolgálattal

A hetente (kedden) megtartott intézményvezetői értekezletek segítik az aktuális feladatok megbeszélését, a szakmai célok egyeztetését és az együttes megvalósítást.

A helyi vállalkozások közül jónéhánnyal együttműködési kapcsolatot ápolunk.

**A civil szervezeteken kívül az intézmény szakmai munkatársai tevékenyen részt vesznek**:

1. A **határon túli kapcsolatok** ápolásában (Erdély, Kárpátalja, Szlovákia, Vajdaság, Horvát Pannónia, Muravidék), magyar ajkú szervezetekkel tapasztalatcseréken, vendégszerepléseken, találkozókon. Nagyon fontosnak tartjuk és hangsúlyt fektetünk a személyes kapcsolattartásra, mivel közös kulturális tevékenységeink a nemzeti identitást növeli;
2. A **Csongrád Megyei Népművelők Egyesületé**nek munkájában;
3. A **Magyar Népművelők Egyesületének (MNE)** munkájában;

**Külső kommunikáció:**

Honlapunk által igyekszünk megfelelni a kor kihívásainak. Különböző közösségi oldalak használata a kulcs, hogy a felgyorsult világban hatékonyabban elérjük közösségeinket. Facebook jelenlétünket is kiemelt energiával fejlesztjük és tervezzük tovább bővíteni digitális portfóliónkat (pl.: Instagram).

A Zsombói Hírmondó segít azon személyek számára is az információhoz jutásban, akik a digitális világ elől elzárkóznak.

Élünk a lehetőséggel és több média oldalán igyekszünk propagálni rendezvényeinket.

**Települési összefogások**:

Intézményünk az itt működő civil szervezetek kulturális együttműködési megállapodása által kapcsolatban áll a Kárpát-medencében működő több magyar civil szervezettel. Lehetőséget biztosítunk a kulturális csereprogramok lebonyolítására.

1. Délvidéken az Oromhegyesi, Tornyosi, Felvidéken az Ipolynyéki csoportokkal együttműködési kapcsolatot ápolunk a Bokréta Dalkör Egyesület által. Felvesszük a kapcsolatot több Kárpát-medencében működő csoporttal, így tovább bővül a kulturális kapcsolati kör.
2. Zsombó testvértelepülési kapcsolatait ápoljuk (Orotva, Torockó, Ipolynyék, Máriafölde), ügyelünk a személyes kapcsolattartásra. Rendezvényeiket látogatjuk és segítjük, programjainkon vendégül látjuk delegációjukat. A testvértelepülésekkel személyes kapcsolattartás történt, egymás rendezvényein részt vettünk, illetve kulturális programokkal segítettük egymást:

2022.05.14. Máriaföldén pörköltfőző verseny

2022.06.04. Orotván iskolaavató

2022.09.04. Máriaföldén Búcsú ünnepség

2022.08.26-28. Ipolynéki szüreti fesztivál

2022.09.17. Testvértelepülések napja

2022.11.13. Máriaföldén kulturális találkozó

2022.11.19. Nagy B. Ferenc kolbász- és hurkatöltő versenyre határon túli

 testvértelepülés képviselői is érkeztek Orotváról és Máriaföldéről.

Zsombó Nagyközség lakosai igazi falusias életmódot folytatnak. A civil társadalom szerveződése folyamatos, melyek aktivitása változó. Ezek életben tartása, intézményünkhöz való kapcsolása az egyik fontos feladatunk.

Mint közművelődési intézmény, kultúra- és értékteremtő tevékenységük mellett, erőteljes közéleti feladatot látunk el, hisz a művelődési ház a településen az egyetlen nem szakosodott közintézmény. Az itt élő emberek igénylik, hogy mindennapi problémájukra helyben kapjanak választ, azok megoldásában segítsünk, így a művelődési ház a közélet fóruma is. A helyi lakosságnak nyújtott szolgáltatások beépülnek az intézmény alaptevékenységei közé. A településen örvendetesen kezd kialakulni egy fiatal réteg, akik új értékrendet hoztak a településre és ez szerencsésen ötvöződik a hagyományos értékrenddel. Intézményünk tevékenységstruktúrája lefedi a helyi lakosság érdeklődése alapján artikulálódó kulturális, közéleti, közösségi igényeket. Nagy szerepet tölt be az értékközvetítés hatékonyságának növekedésében a közösségi oldalak használatán túl a Zsombói Hírmondó rendszeres kiadása. A közösségi ház a korosztályoknak és az érdeklődési köröknek megfelelően lehetőséget ad a közösség kulturális igények kielégítésére.

A Közösségi Ház kiemelt nagyrendezvényeit a helyi nevelési- és oktatási intézményekkel, a helyi civil szervezeteivel és a települési önkormányzat segítségével együtt szervezi, finanszírozza és bonyolítja le.

Zsombó, 2023. március 21.

Ferenczi Ildikó

igazgató